
Eselamu alejkum! Pročitala sam stavove nekih pravnih ***[škola](https://pitajucene.com/search/%C5%A1kol/questions/ "Pretraži pitanja o školovanju")*** u vezi sa učenjem bismile prije uzimanja abdesta ili gusula. Većina nas danas uzima ***[abdest](https://pitajucene.com/search/Abdest/questions/ "Pretraži pitanja o abdestu")*** u toaletu, pa ne znam kakva su vaši stavovi o tome. Negdje sam pročitala da ne treba učiti bismilu na mjestima gdje se vrši nužda. Da li bismilu izgovarati glasno ili u sebi prije uzimanja abdesta ili gusula u toaletu, ili je ne izgovarati uopće?


* 
* 
* 
* 
* 
* 
* 

 
Da li treba učiti zikrove prije abdesta u toaletu, wc?

Alejkum selam. Bismillah, ves-salatu ves-selamu ala resulillah…


Imam Ibnu Abdidin el-Hanefi, rhm., kaže: „ Ako čovjek bude uzimao ***[abdest](https://pitajucene.com/search/Abdest/questions/ "Pretraži pitanja o abdestu")*** u hali-nužniku – da li će učiti bismillu i ostale zikrove/dove, poštivajući sunnete abdesta, ili će ih izostaviti – s obzirom na mjesto na kojem se nalazi? Ono što je očitije jeste drugo mišljenje, tj. da će tada izostaviti zikrove i ***[dove](https://pitajucene.com/search/dove/questions/ "Pretraži pitanja o dove")***, zbog toga što zabrana ima prednost u odnosu na naredbu; razmisli.“ (Pogledaj: Reddul-Muhtar, 3/60.)


Dovu, koja se uči prije vršenja nužde, kao i bismillu prije abdesta, treba proučiti prije ulaska u WC. U kupatilu (WC-u) je dozvoljeno uzimati abdest, ali je ipak ljepše abdest uzimati na nekom čistijem i zasebnom mjestu određenom za to. Zikrove nakon uzimanja abdesta proučit ćemo nakon izlaska iz WC-a, a Allah, dž.š., najbolje zna.


 


Odgovor priredio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


